nibzard/narodne-novine-full-text-markdown huggingface dataset:
## Zakon o izmjenama i dopunama Zakona o Hrvatskoj akademiji znanosti i umjetnosti

### NN 43/1996 (31.5.1996.), Zakon o izmjenama i dopunama Zakona o Hrvatskoj akademiji znanosti i umjetnosti

# **ZASTUPNIČKI DOM SABORA REPUBLIKE HRVATSKE**

Na osnovi članka 89. Ustava Republike Hrvatske donosim

## **ODLUKU**

### **O PROGLAŠENJU ZAKONA O IZMJENAMA I DOPUNAMA ZAKONA O HRVATSKOJ AKADEMIJI ZNANOSTI I UMJETNOSTI**

Proglašavam Zakon o izmjenama i dopunama Zakona o Hrvatskoj akademiji
znanosti i umjetnosti, koji je donio Zastupnički dom Sabora Republike Hrvatske
na sjednici 17. svibnja 1996.

Broj: 01-96-997/1

Zagreb, 21. svibnja 1996.

Predsjednik

Republike Hrvatske

**dr. Franjo Tuđman,** v. r.

---

## **ZAKON**

### **O IZMJENAMA I DOPUNAMA ZAKONA O HRVATSKOJ AKADEMIJI ZNANOSTI I UMJETNOSTI**

Članak 1.

U Zakonu o Hrvatskoj akademiji znanosti i umjetnosti ("Narodne novine",
br. 34/91) u članku 1. iza stavka 4. dodaju se stavci 5. i 6. koji glase:

"Pravo uporabe riječi "Hrvatska akademija" u svom nazivu ima samo Hrvatska
akademija znanosti i umjetnosti.

Iznimno od odredbe stavka 5. ovoga članka, pravo uporabe riječi "Hrvatska
akademija" imaju i pravne osobe koje se bave znanstvenom djelatnosti, ako
dobiju suglasnost Sabora Republike Hrvatske."

Članak 2.

U članku 15. stavak 2. briše se.

Članak 3.

Pravne osobe koje u svom nazivu imaju riječi "Hrvatska akademija" obvezne
su u roku od šest mjeseci od dana stupanja na snagu ovoga Zakona uskladiti
svoj naziv s člankom 1. ovoga Zakona.

Članak 4.

Ovlašćuje se Odbor za zakonodavstvo Zastupničkog doma Sabora Republike
Hrvatske da utvrdi i izda pročišćen tekst Zakona o Hrvatskoj akademiji
znanosti i umjetnosti.

Članak 5.

Ovaj Zakon stupa na snagu osmoga dana od dana objave u "Narodnim novinama".

Klasa: 612-01/95-01/02

Zagreb, 17. svibnja 1996.

ZASTUPNIČKI DOM

SABORA REPUBLIKE HRVATSKE

Predsjednik

Zastupničkog doma Sabora

**akademik Vlatko Pavletić,** v. r.

Zakon, NN 43/1996-842
## Odluka o imenovanju članova Odbora za podjelu državnih nagrada za znanost iz reda istaknutih znanstvenih djelatnika

### NN 43/1996 (31.5.1996.), Odluka o imenovanju članova Odbora za podjelu državnih nagrada za znanost iz reda istaknutih znanstvenih djelatnika

# **ZASTUPNIČKI DOM SABORA REPUBLIKE HRVATSKE**

Na temelju članka 80. Ustava Republike Hrvatske i članka 15. stavka
1. Zakona o hrvatskim državnim nagradama za znanost ("Narodne novine",
br. 108/95.), Zastupnički dom Sabora Republike Hrvatske na sjednici 17.
svibnja 1996., donio je

## **ODLUKU**

### **O IMENOVANJU ČLANOVA ODBORA ZA PODJELU DRŽAVNIH NAGRADA ZA ZNANOST IZ REDA ISTAKNUTIH ZNANSTVENIH DJELATNIKA**

Za članove Odbora za podjelu državnih nagrada za znanost iz reda istaknutih
znanstvenih djelatnika s mandatom od četiri godine imenuju se:

Dr. sc. NEDJELJKO MIHANOVIĆ, zastupnik u Zastupničkom domu Sabora Republike
Hrvatske,

Akademik ŽELJKO BUJAS, zastupnik u Zastupničkom domu Sabora Republike
Hrvatske,

Prof. dr. sc. ŽELIMIR SLADOLJEV, redoviti profesor Fakulteta strojarstva
i brodogradnje Sveučilišta u Zagrebu,

Prof. dr. sc. NIKOLA CINDRO, znanstveni savjetnik Instituta "Ruđer Bošković"
u Zagrebu,

Prof. dr. sc. ZVONIMIR RUMBOLDT, redoviti profesor Medicinskog fakulteta
Sveučilišta u Zagrebu,

Prof. dr. sc. ŽELJKO MATIĆ, redoviti profesor Pravnog fakulteta Sveučilišta
u Zagrebu,

Prof. dr. sc. PERO JURKOVIĆ, redoviti profesor Ekonomskog fakulteta
Sveučilišta u Zagrebu,

Prof. dr. sc. MARIJA IVEZIĆ, redoviti profesor Poljoprivrednog fakulteta
Sveučilišta J. J.Strossmayera u Osijeku,

Akademik ŽELJKO KUĆAN, redoviti profesor Prirodoslovno-matematičkog
fakulteta Sveučilišta u Zagrebu, Prirodoslovni odjeli,

Prof. dr. sc. IVAN KATAVIĆ, redoviti profesor Tehničkog fakulteta Sveučilišta
u Rijeci,

Akademik DRAGAN DEKARIS, Imunološki zavod, Zagreb,

Prof. dr. sc. ĐURĐICA VASILJ, redoviti profesor Agronomskog fakulteta
Sveučilišta u Zagrebu.

Klasa: 119-02/96-01/07

Zagreb, 17. svibnja 1996.

ZASTUPNIČKI DOM

SABORA REPUBLIKE HRVATSKE

Predsjednik

Zastupničkog doma Sabora

**akademik Vlatko Pavletić,** v. r.

Odluka, NN 43/1996-843
## Odluka o imenovanju Državne komisije za procjenu šteta od elementarnih nepogoda

### NN 43/1996 (31.5.1996.), Odluka o imenovanju Državne komisije za procjenu šteta od elementarnih nepogoda

# ZASTUPNIČKI DOM SABORA REPUBLIKE HRVATSKE

Na temelju članka 80. Ustava Republike Hrvatske i članka 58b. Zakona
o zaštiti od elementarnih nepogoda ("Narodne novine", br. 14/78., 31/80,
53/84. i 41/96.), Zastupnički dom Sabora Republike Hrvatske na sjednici
17. svibnja 1996., donio je

## **ODLUKU**

### **O IMENOVANJU DRŽAVNE KOMISIJE ZA PROCJENU ŠTETA OD ELEMENTARNIH NEPOGODA**

I.

U Državnu komisiju za procjenu šteta od elementarnih nepogoda imenuje
se

za predsjednika:

MARIJANKA NEMET, zastupnica u Zastupničkom domu Sabora,

za člana:

ANĐELKO GABRIĆ, zastupnik u Zastupničkom domu Sabora,

IVICA GAŽI, zastupnik u Zastupničkom domu Sabora,

BALTAZAR JALŠOVEC, zastupnik u Zastupničkom domu Sabora,

MARIN MILETA, zastupnik u Zastupničkom domu Sabora,

MARKO MILJEVIĆ, zastupnik u Zastupničkom domu Sabora,

PETAR JURUŠIĆ, zastupnik u Županijskom domu Sabora,

Mr. IVAN NOVAČIĆ, pomoćnik ministra financija,

Mr. LUKA STOJAKOVIĆ, pomoćnik ministra poljoprivrede i šumarstva,

VICENCIJE BIUK, savjetnik predsjednika Hrvatske gospodarske komore sa
sjedištem u Splitu,

MARIJAN BILIĆ-ERIĆ, direktor Filijale Zagreb, Croatia d.d. Zagreb.

II.

Tajnik Državne komisije je pomoćnik ministra financija mr. IVAN NOVAČIĆ.

III.

Dosadašnji članovi Republičke komisije za procjenu šteta od elementarnih
nepogoda imenovani Odlukom o imenovanju članova Republičke komisije za
procjenu šteta od elementarnih nepogoda ("Narodne novine", br. 89/92.),
razrješavaju se danom donošenja ove Odluke.

Klasa: 119-02/96-01/18

Zagreb, 17. svibnja 1996.

ZASTUPNIČKI DOM

SABORA REPUBLIKE HRVATSKE

Predsjednik

Zastupničkog doma Sabora

**akademik Vlatko Pavletić,** v. r.

Odluka, NN 43/1996-844
## Odluka o izboru člana Odbora za prostorno uređenje i zaštitu okoliša Zastupničkog doma Sabora Republike Hrvatske

### NN 43/1996 (31.5.1996.), Odluka o izboru člana Odbora za prostorno uređenje i zaštitu okoliša Zastupničkog doma Sabora Republike Hrvatske

# ZASTUPNIČKI DOM SABORA REPUBLIKE HRVATSKE

Na temelju članka 80. Ustava Republike Hrvatske i članka 85. Poslovnika
Zastupničkog doma Sabora Republike Hrvatske, Zastupnički dom Sabora Republike
Hrvatske na sjednici 17. svibnja 1996., donio je

## **ODLUKU**

### **O IZBORU ČLANA ODBORA ZA PROSTORNO UREĐENJE I ZAŠTITU OKOLIŠA ZASTUPNIČKOG DOMA SABORA REPUBLIKE HRVATSKE**

Za člana Odbora za prostorno uređenje i zaštitu okoliša Zastupničkog
doma Sabora Republike Hrvatske bira se IVAN BEDENIČIĆ.

Klasa: 080-02/96-03/37

Zagreb, 17. svibnja 1996.

ZASTUPNIČKI DOM

SABORA REPUBLIKE HRVATSKE

Predsjednik

Zastupničkog doma Sabora

**akademik Vlatko Pavletić,** v. r.

Odluka, NN 43/1996-845
## Odluka o razrješenju i imenovanju jednog člana Odbora za međuparlamentarnu suradnju Zastupničkog doma Sabora Republike Hrvatske

### NN 43/1996 (31.5.1996.), Odluka o razrješenju i imenovanju jednog člana Odbora za međuparlamentarnu suradnju Zastupničkog doma Sabora Republike Hrvatske

# ZASTUPNIČKI DOM SABORA REPUBLIKE HRVATSKE

Na temelju članka 80. Ustava Republike Hrvatske i članka 255. stavka
2. Poslovnika Zastupničkog doma Sabora Republike Hrvatske, Zastupnički
dom Sabora Republike Hrvatske na sjednici 17. svibnja 1996., donio je

## **ODLUKU**

### **O RAZRJEŠENJU I IMENOVANJU JEDNOG ČLANA ODBORA ZA MEĐUPARLAMENTARNU SURADNJU ZASTUPNIČKOG DOMA SABORA REPUBLIKE HRVATSKE**

I.

Razrješuje se člana Odbora za međuparlamentarnu suradnju Zastupničkog
doma Sabora Republike Hrvatske iz reda ostalih zastupnika IVAN BEDENIČIĆ.

II.

Za člana Odbora za međuparlamentarnu suradnju Zastupničkog doma Sabora
Republike Hrvatske iz reda ostalih zastupnika bira se akademik ŽELJKO BUJAS.

Klasa: 021-03/95-05/16

Zagreb, 17. svibnja 1996.

ZASTUPNIČKI DOM

SABORA REPUBLIKE HRVATSKE

Predsjednik

Zastupničkog doma Sabora

**akademik Vlatko Pavletić,** v. r.

Odluka, NN 43/1996-846
## Naredba o izmjeni Naredbe o poduzimanju mjera za sprečavanje širenja i iskorjenjivanju bakterijske paleži Erwinia amylovora (Burill) Winslowet al.

### NN 43/1996 (31.5.1996.), Naredba o izmjeni Naredbe o poduzimanju mjera za sprečavanje širenja i iskorjenjivanju bakterijske paleži Erwinia amylovora (Burill) Winslowet al.

# MINISTARSTVO POLJOPRIVREDE I ŠUMARSTVA

Na temelju članka 12. stavka 1. točke 1., 2., 3., 9. i 11. Zakona o
zaštiti bilja ("Narodne novine", br. 10/94), ministar poljoprivrede i šumarstva
donosi

## **NAREDBU**

### **O IZMJENI NAREDBE O PODUZIMANJU MJERA ZA SPREČAVANJE ŠIRENJA I ISKORJENJIVANJU BAKTERIJSKE PALEŽI *Erwinia amylovora* (Burill) Winslow et al.**

I.

U Naredbi o poduzimanju mjera za sprečavanje širenja i iskorjenjivanju
bakterijske paleži - *Erwinia amylovora* (Burill) Winslow et al. ("Narodne
novine", broj 97/95.), glava VI. stavak 2. mijenja se i glasi:

"Za svako iskrčeno i uništeno stablo, na temelju rješenja Ministarstva,
Ministarstvo isplaćuje posjedniku biljaka novčanu naknadu, prema kategorijama:

1. podloge 0,50 kn po komadu

2. okulanti 2,00 kn po komadu

3. matični grm podloga 20,00 kn po komadu

4. matično stablo plemki 20,00 kn po komadu

5. sadnice 5,00 kn po komadu

6. stabla u nasadu (podizanom prema uobičajenim tehnološkim standardima):

- u prvoj vegetacijskoj godini 20,00 kn po stablu

- u drugoj vegetacijskoj godini 35,00 kn po stablu

- u trećoj vegetacijskoj godini 50,00 kn po stablu

- za svaku daljnju godinu do 15-te

godine starosti stabla iznos se

smanjuje za 2,00 kn po stablu

- preko 15-te godine starosti

stabla iznosi 20,00 kn po stablu

7. pojedinačna stabla - izvan nasada 50,00 kn po stablu

8. ukrasno grmlje 20,00 kn po stablu"

II.

Ova naredba stupa na snagu danom objave u "Narodnim novinama".

Klasa: 011-02/96-01/52

Urbroj: 525-01-96-1

Zagreb, 20. svibnja 1996.

Ministar

poljoprivrede i šumarstva:

**Matej Janković,** v. r.

Naredba, NN 43/1996-848
## Odluka o imenovanju članova Nadzornog odbora Jadrolinije, Rijeka

### NN 43/1996 (31.5.1996.), Odluka o imenovanju članova Nadzornog odbora Jadrolinije, Rijeka

# **DRUŠTVO JADROLINIJA, RIJEKA**

Na temelju članka 12. stavak 1. i članka 21. stavak 1. Zakona o Jadroliniji,
Rijeka ("Narodne novine", br. 11/96), Skupština Društva donosi

## **ODLUKU**

### **O IMENOVANJU ČLANOVA NADZORNOG ODBORA JADROLINIJE, RIJEKA**

Za članove Nadzornog odbora Jadrolinije, Rijeka imenuju se:

1. kap. Marinko Dumanić, direktor brodarskog društva "Lošinjska plovidba"
Rijeka

2. kap. Mario Babić, pomoćnik ministra u Ministarstvu pomorstva, prometa
i veza

3. Mate Perković, pomoćnik ravnatelja Porezne uprave u Ministarstvu
financija

4. prof. Anđelko Gabrić, saborski zastupnik iz Splita

Klasa: 024-08/96-01/20

Urbroj: 530-01-96-1

Zagreb, 23. svibnja 1996.

Predsjednik Skupštine

**mr. Željko Lužavec,** v. r.

Odluka, NN 43/1996-849
## Odluka o izboru člana Nadzornog odbora Jadrolinije, Rijeka

### NN 43/1996 (31.5.1996.), Odluka o izboru člana Nadzornog odbora Jadrolinije, Rijeka

# DRUŠTVO JADROLINIJA, RIJEKA

Na temelju članka 12. stavak 1. Zakona o Jadroliniji, Rijeka ("Narodne
novine", br. 11/96) i članka 33. Statuta Jadrolinije, Rijeka, zaposlenici
Jadrolinije dana 16. i 17. svibnja 1996. donijeli su

## **ODLUKU**

### **O IZBORU ČLANA NADZORNOG ODBORA JADROLINIJE, RIJEKA**

Za člana Nadzornog odbora kojeg biraju zaposlenici u Društvu izabran
je:

1. Branko Belak, zaposlen u Jadroliniji, Rijeka

Klasa: 024-08/96-01/20

Urbroj: 530-01-96-3

Zagreb, 23. svibnja 1996.

Predsjednik

Izbornog povjereništva

**Branko Pleše,** v. r.

Odluka, NN 43/1996-850
## Odluka o izboru predsjednika i zamjenika predsjednika Nadzornog odbora Jadrolinije, Rijeka

### NN 43/1996 (31.5.1996.), Odluka o izboru predsjednika i zamjenika predsjednika Nadzornog odbora Jadrolinije, Rijeka

# DRUŠTVO JADROLINIJA, RIJEKA

Na temelju članka 14. stavak 2. Zakona o Jadroliniji, Rijeka ("Narodne
novine", br. 11/96), članovi Nadzornog odbora Jadrolinije na I. sjednici,
održanoj u Zagrebu dana 16. travnja 1996., donose

## **ODLUKU**

### **O IZBORU PREDSJEDNIKA I ZAMJENIKA PREDSJEDNIKA NADZORNOG ODBORA JADROLINIJE, RIJEKA**

Za predsjednika i zamjenika predsjednika Nadzornog odbora Jadrolinije,
Rijeka izabrani su:

1. kap. Marinko Dumanić, predsjednik

2. kap. Mario Babić, zamjenik predsjednika

Klasa: 024-08/96-01/20

Urbroj: 530-01-96-2

Zagreb, 23. svibnja 1996.

Predsjednik

Nadzornog odbora

**kap. Marinko Dumanić,** v. r.

Odluka, NN 43/1996-851
## Pravilnik o uvjetima i načinu zamjene dionica ili udjela

### NN 44/1996 (5.6.1996.), Pravilnik o uvjetima i načinu zamjene dionica ili udjela

# MINISTARSTVO PRIVATIZACIJE I UPRAVLJANJA IMOVINOM

Na temelju članka 39. stavka 2. Zakona o privatizaciji ("Narodne novine"
broj 21/96) ministar privatizacije i upravljanja imovinom donosi

## **PRAVILNIK**

### **O UVJETIMA I NAČINU ZAMJENE DIONICA ILI UDJELA**

Članak 1.

Ovim Pravilnikom propisuju se uvjeti i način zamjene dionice ili udjela
kojima raspolaže Hrvatski fond za privatizaciju (u daljnjem tekstu: Fond).

Članak 2.

Dionice ili udjeli mogu se zamijeniti radi:

1. Pribavljanja odgovarajućeg broja dionica ili udjela u društvima čije
su dionice ili udjeli, temeljem odluke Vlade Republike Hrvatske, na osnovi
članka 3. stavak 2. Zakona o privatizaciji izuzete od prodaje, a u cilju
kvalitetnijeg i učinkovitijeg gospodarenja.

2. Stvaranja povoljnijih uvjeta u mirovinskim fondovima u cilju kvalitetnijeg
i učinkovitijeg gospodarenja.

3. Stvaranja povoljnijih uvjeta i okolnosti za prodaju dionica ili udjela
iz portfelja Hrvatskog fonda za privatizaciju koji se nisu mogli prodati
na javnoj dražbi ili javnim prikupljanjem ponuda.

Članak 3.

Odluku o zamjeni dionica ili udjela donosi Upravni odbor Fonda na prijedlog
Kolegija Fonda.

Članak 4.

Dionice ili udjeli mogu se zamijeniti neposrednom pogodbom ili prikupljanjem
ponuda putem javnog oglašavanja.

Neposrednom pogodbom zamjena se obavlja iz razloga navedeni u članku
2. točka 1. i 2. ovog Pravilnika.

Javni oglas obavezno sadrži i popis društava čije dionice ili udjele
Fond daje i prima u zamjenu.

Članak 5.

Zamjena dionica ili udjela obavlja se uz poštovanje načela, da se ne
umanjuje realna vrijednost kapitala kojim raspolaže Fond.

Kada se zamjena dionica i udjela obavlja iz razloga navedenih u članku
2. točke 1. i 2. ovog Pravilnika, zamjena se može izvršiti na principu
jednakih nominalnih vrijednosti.

Dionice ili udjeli ne mogu se zamjenjivati iz razloga navedenog u članku
2. točke 3. ovog Pravilnika ukoliko prethodno nisu bili izloženi prodaji
putem javne dražbe ili javnim prikupljanjem ponuda.

Članak 6.

Kad se dionice ili udjeli zamjenjuju prema prema odredbi čl. 5. st.
3. ovog Pravilnika, procjenu vrijednosti dionica ili udjela, i onih koje
se daju i primaju u zamjeni, utvrđuje Kolegij Fonda.

Članak 7.

O zamjeni dionica i udjela sklapa se pisani ugovor.

Ugovor potpisuje predsjednik Fonda ili osoba koju on ovlasti.

Uz potpis Ugovora, osoba koja s Fondom mijenja dionice, dužna je priložiti
i predati originalno ovjeren izvod iz knjige dionica ili udjela odnosno
predati dionice ukoliko su tiskane.

Članak 8.

Ovaj Pravilnik stupa na snagu danom objave u "Narodnim novinama".

Klasa: 011-01/96-03/9

Urbroj: 517-96-1

Zagreb, 21. svibnja 1996.

Ministar

**Ivan Penić,** v. r.

Pravilnik, NN 44/1996-856
## Odluka o puštanju u optjecaj prigodnog kovanog novca "Olimpijske igre - Atlanta 1996."

### NN 44/1996 (5.6.1996.), Odluka o puštanju u optjecaj prigodnog kovanog novca "Olimpijske igre - Atlanta 1996."

# **NARODNA BANKA HRVATSKE**

Na temelju članka 36. stavak 1. i članka 67. stavak 1. točka 17. u svezi
sa člankom 35. Zakona o Narodnoj banci Hrvatske ("Narodne novine" broj
35/95. - pročišćeni tekst) Savjet Narodne banke Hrvatske na sjednici održanoj
8. svibnja 1996. godine, donio je

## **ODLUKU**

### **O PUŠTANJU U OPTJECAJ PRIGODNOG KOVANOG NOVCA "OLIMPIJSKE IGRE - ATLANTA 1996."**

1. Prigodni optjecajni kovani novac kuna i lipa "OLIMPIJSKE IGRE - ATLANTA
1996." izdan u skladu s Odlukom o izdavanju novčanica i kovanog novca koji
glase na novčanu jedinicu Republike Hrvatske ("Narodne novine" br. 37/94.)
s osnovnim obilježjima utvrđenim u Odluci o osnovnim obilježjima prigodnog
kovanog novca kuna i lipa "OLIMPIJSKE IGRE - ATLANTA 1996." pušta se u
optjecaj 1. srpnja 1996. godine.

2. Ova Odluka stupa na snagu danom objave u "Narodnim novinama".

O.br. 344/96.

Zagreb, 8. svibnja 1996.

Predsjednik Savjeta

Narodne banke Hrvatske

guverner

Narodne banke Hrvatske

**dr. Marko Škreb,** v. r.

Odluka, NN 44/1996-861
## Odluka o osnovnim obilježjima prigodnog kovanog novca "Olimpijske igre - Atlanta 1996."

### NN 44/1996 (5.6.1996.), Odluka o osnovnim obilježjima prigodnog kovanog novca "Olimpijske igre - Atlanta 1996."

# **NARODNA BANKA HRVATSKE**

Na temelju odredbi članka 36. stavak 2. i članka 67. stavak 1. točka
17. Zakona o Narodnoj banci Hrvatske ("Narodne novine" broj 35/95. - pročišćeni
tekst) Savjet Narodne banke Hrvatske na sjednici održanoj 8. svibnja 1996.
godine, donio je

## **ODLUKU**

### **O OSNOVNIM OBILJEŽJIMA PRIGODNOG KOVANOG NOVCA "OLIMPIJSKE IGRE - ATLANTA 1996."**

1. Narodna banka Hrvatske izdaje prigodni optjecajni kovani novac u
apoenima od 1 kune te 5 i 2 lipe u povodu održavanja XXVI. Olimpijskih
igara u Atlanti od 20. srpnja do 4. kolovoza 1996. godine na kojima kao
član Olimpijske zajednice sa svojim športašima sudjeluje i Republika Hrvatska.

2. Prigodni optjecajni kovani novac iz točke 1. ove Odluke izdaje se
u ukupnoj svoti od 1.065.000,00 kuna i u ukupnoj količini od 1.000.000
komada od 1 kune, 900.000 komada od 5 lipa i 1.000.000 komada od 2 lipe.

3. Prigodni optjecajni kovani novac iz točke 1. ove Odluke ima istovjetan
sastav slitine, promjer, masu, oblik i obod iskazan u Odluci o apoenima
i osnovnim obilježjima novčanica i kovanog novca kune i lipe ("Narodne
novine" br. 37/94.).

4. Izgled lica prigodnog optjecajnog kovanog novca iz točke 1. ove Odluke
u svemu je istovjetan izgledu lica kovanog novca od 1 kune te 5 i 2 lipe
opisanog u Odluci o apoenima i osnovnim obilježjima novčanica i kovanog
novca kune i lipe ("Narodne novine" br. 37/94.).

5. Naličje prigodnog optjecajnog kovanog novca od 1 kune te 5 i 2 lipe
izgleda ovako: u središnjem djelu prikaz je znaka Hrvatskog olimpijskog
odbora s pet olimpijskih krugova ispod kojih je u tri retka postavljeno
šest reljefnih, mat, kvadrata i tri ravna, sjajna, kvadrata. Iznad znaka
Hrvatskog olimpijskog odbora položena je posuda iz koje plamti stilizirani
olimpijski plamen, a ispod znaka, prateći stepenasti rub kvadrata ispisan
je tekst "ATLANTA". Kružno, uz rub, ispisan je tekst "OLIMPIJSKE IGRE".
U središnjem djelu donjeg polukruga, uz rub, ispisana je godina "1996.".

6. Ova Odluka stupa na snagu danom objave u "Narodnim novinama".

O.br. 345/96.

Zagreb, 8. svibnja 1996.

Predsjednik Savjeta

Narodne banke Hrvatske

guverner

Narodne banke Hrvatske

**dr. Marko Škreb,** v. r.

Odluka, NN 44/1996-862
## Odluka o puštanju u optjecaj prigodnog kovanog novca od 10 lipa "OUN"

### NN 44/1996 (5.6.1996.), Odluka o puštanju u optjecaj prigodnog kovanog novca od 10 lipa "OUN"

# **NARODNA BANKA HRVATSKE**

Na temelju članka 36. stavak 1. i članka 67. stavak 1. točka 17. u svezi
sa člankom 35. Zakona o Narodnoj banci Hrvatske ("Narodne novine" broj
35/95. - pročišćeni tekst) Savjet Narodne banke Hrvatske na sjednici održanoj
8. svibnja 1996. godine, donio je

## **ODLUKU**

### **O PUŠTANJU U OPTJECAJ PRIGODNOG KOVANOG NOVCA OD 10 LIPA "OUN"**

1. Prigodni optjecajni kovani novac od 10 lipa "OUN" izdan u skladu
s Odlukom o izdavanju novčanica i kovanog novca koji glase na novčanu jedinicu
Republike Hrvatske ("Narodne novine" br. 37/94.) s osnovnim obilježjima
utvrđenim u Odluci o osnovnim obilježjima prigodnog kovanog novca od 10
lipa "OUN" pušta se u optjecaj 1. srpnja 1996. godine.

2. Ova Odluka stupa na snagu danom objave u "Narodnim novinama".

O.br. 346/96.

Zagreb, 8. svibnja 1996.

Predsjednik Savjeta

Narodne banke Hrvatske

guverner

Narodne banke Hrvatske

**dr. Marko Škreb,** v. r.

Odluka, NN 44/1996-863
## Odluka o osnovnim obilježjima prigodnog kovanog novca od 10 lipa "OUN"

### NN 44/1996 (5.6.1996.), Odluka o osnovnim obilježjima prigodnog kovanog novca od 10 lipa "OUN"

# **NARODNA BANKA HRVATSKE**

Na temelju članka 36. stavak 2. i članka 67. stavak 1. točka 17. Zakona
o Narodnoj banci Hrvatske ("Narodne novine" broj 35/95. - pročišćeni tekst)
Savjet Narodne banke Hrvatske na sjednici održanoj 8. svibnja 1996. godine,
donio je

## **ODLUKU**

### **O OSNOVNIM OBILJEŽJIMA PRIGODNOG KOVANOG NOVCA OD 10 LIPA "OUN"**

1. Narodna banka Hrvatske izdaje optjecajni prigodni kovani novac u
apoenu od 10 lipa u povodu obilježavanja 50. obljetnice Organizacije ujedinjenih
naroda, 1945.-1995.

2. Prigodni optjecajni kovani novac iz točke 1. ove Odluke izdaje se
u ukupnoj svoti od 90.000,00 kuna i u ukupnoj količini od 900.000 komada.

3. Prigodni optjecajni kovani novac iz točke 1. ove Odluke ima istovjetan
sastav slitine, promjer, masu, oblik i obod iskazan u Odluci o apoenima
i osnovnim obilježjima novčanica i kovanog novca kune i lipe ("Narodne
novine" 37/94.).

4. Izgled lica prigodnog optjecajnog kovanog novca iz točke 1. ove Odluke
u svemu je istovjetan izgledu lica kovanog novca od 10 lipa opisanog u
Odluci o apoenima i osnovnim obilježjima novčanica i kovanog novca kune
i lipe ("Narodne novine" br. 37/94.).

5. Naličje prigodnog optjecajnog kovanog novca od 10 lipa izgleda ovako:
u središnjem dijelu znak je Organizacije ujedinjenih naroda, plošni prikaz
planete Zemlje uokviren stiliziranim grančicama masline. Ispod znaka, uz
donji rub, ispisane su brojke "1945.-1995.". Kružno, uz rub, ispisan je
tekst "ORGANIZACIJA UJEDINJENIH NARODA".

6. Ova Odluka stupa na snagu danom objave u "Narodnim novinama".

O.br. 347/96.

Zagreb, 8. svibnja 1996.

Predsjednik Savjeta

Narodne banke Hrvatske

guverner

Narodne banke Hrvatske

**dr. Marko Škreb,** v. r.

Odluka, NN 44/1996-864
## Odluka o puštanju u optjecaj prigodnog kovanog novca od 50 lipa "Europsko nogometno prvenstvo - Engleska 1996."

### NN 44/1996 (5.6.1996.), Odluka o puštanju u optjecaj prigodnog kovanog novca od 50 lipa "Europsko nogometno prvenstvo - Engleska 1996."

# **NARODNA BANKA HRVATSKE**

Na temelju članka 36. stavak 1. i članka 67. stavak 1. točka 17. u svezi
sa člankom 35. Zakona o Narodnoj banci Hrvatske ("Narodne novine" broj
35/95. - pročišćeni tekst) Savjet Narodne banke Hrvatske na sjednici održanoj
8. svibnja 1996. godine, donio je

## **ODLUKU**

### **O PUŠTANJU U OPTJECAJ PRIGODNOG KOVANOG NOVCA OD 50 LIPA "EUROPSKO NOGOMETNO PRVENSTVO - ENGLESKA 1996."**

1. Prigodni optjecajni kovani novac od 50 lipa "EUROPSKO NOGOMETNO PRVENSTVO
- ENGLESKA 1996." izdan u skladu s Odlukom o izdavanju novčanica i kovanog
novca koji glase na novčanu jedinicu Republike Hrvatske ("Narodne novine"
br. 37/94.) s osnovnim obilježjima utvrđenim u Odluci o osnovnim obilježjima
prigodnog kovanog novca od 50 lipa "EUROPSKO NOGOMETNO PRVENSTVO 1996."
pušta se u optjecaj 12. lipnja 1996. godine.

2. Ova Odluka stupa na snagu danom objave u "Narodnim novinama".

O.br. 348/96.

Zagreb, 8. svibnja 1996.

Predsjednik Savjeta

Narodne banke Hrvatske

guverner

Narodne banke Hrvatske

**dr. Marko Škreb,** v. r.

Odluka, NN 44/1996-865
## Odluka o osnovnim obilježjima prigodnog kovanog novca od 50 lipa "Europsko nogometno prvenstvo - Engleska 1996."

### NN 44/1996 (5.6.1996.), Odluka o osnovnim obilježjima prigodnog kovanog novca od 50 lipa "Europsko nogometno prvenstvo - Engleska 1996."

# **NARODNA BANKA HRVATSKE**

Na temelju članka 36. stavak 2. i članka 67. stavak 1. točka 17. Zakona
o Narodnoj banci Hrvatske ("Narodne novine" broj 35/95. - pročišćeni tekst)
Savjet Narodne banke Hrvatske na sjednici održanoj 8. svibnja 1996. godine,
donio je

## **ODLUKU**

### **O OSNOVNIM OBILJEŽJIMA PRIGODNOG KOVANOG NOVCA OD 50 LIPA "EUROPSKO NOGOMETNO PRVENSTVO - ENGLESKA 1996."**

1. Narodna banka Hrvatske izdaje prigodni optjecajni kovani novac od
50 lipa u povodu održavanja finalnog turnira Europskog nogometnog prvenstva
u Engleskoj od 8. do 30. lipnja 1996. godine na kojem sudjeluje i nogometna
reprezentacija Republike Hrvatske.

2. Prigodni optjecajni kovani novac iz točke 1. ove Odluke izdaje se
u ukupnoj svoti od 450.000,00 kuna i u ukupnoj količini od 900.000 komada.

3. Prigodni optjecajni kovani novac od 50 lipa ima istovjetan sastav
slitine, promjer, masu, oblik i obod iskazan u Odluci o apoenima i osnovnim
obilježjima novčanica i kovanog novca kune i lipe ("Narodne novine" br.
37/94.).

4. Izgled lica prigodnog optjecajnog kovanog novca iz točke 1. ove Odluke
u svemu je istovjetan izgledu lica kovanog novca od 50 lipa opisanog u
Odluci o apoenima i osnovnim obilježjima novčanica i kovanog novca kune
i lipe ("Narodne novine" br. 37/94.).

5. Naličje prigodnog optjecajnog kovanog novca od 50 lipa izgleda ovako:
u središnjem dijelu prikaz je znaka Hrvatskog nogometnog saveza, sa središnjom
plohom unutar koje je okomito ispisana kratica naziva Hrvatskog nogometnog
saveza "HNS", te bočnim plohama, unutar kojih su stilizirana dva okomita
retka sa šest reljefnih, mat, kvadrata i pet ravnih, sjajnih, kvadrata.
Na završetak triju ploha, uz donji rub, položena je nogometna lopta. Iznad
znaka Hrvatskog nogometnog saveza ispisan je polukružno, u dva retka, tekst
"ENGLESKA" i brojke "1996.". Kružno, uz rub, ispisan je tekst "EUROPSKO
NOGOMETNO PRVENSTVO".

6. Ova Odluka stupa na snagu danom objave u "Narodnim novinama".

O.br. 349/96.

Zagreb, 8. svibnja 1996.

Predsjednik Savjeta

Narodne banke Hrvatske

guverner

Narodne banke Hrvatske

**dr. Marko Škreb,** v. r.

Odluka, NN 44/1996-866
## Stopa rasta proizvođačkih cijena industrijskih proizvoda u svibnju 1996. godine

### NN 44/1996 (5.6.1996.), Stopa rasta proizvođačkih cijena industrijskih proizvoda u svibnju 1996. godine

# OBJAVE

Na temelju članka 9. Zakona o porezu na dobit »Narodne
novine« broj 109/93., Državni zavod za statistiku objavljuje

## **STOPU RASTA**

### **PROIZVOÐAČKIH CIJENA INDUSTRIJSKIH PROIZVODA U SVIBNJU 1996. GODINE**

Stopa rasta proizvođačkih cijena industrijskih proizvoda
u svibnju 1996. godine u odnosu na travanj 1996. godine, iznosi:
**- 0,4**

Klasa: 957-04/96-01/35
Urbroj: 555-05-04-96-35
Zagreb, 31. svibnja 1996.

Ravnatelj
**mr. sc. Ivan Rusan,** v. r.

---

[![](dodaci/1996/TipkaPočStr.GIF)](http://www.nn.hr/Narodne.htm)
[![](dodaci/1996/TSluzGl.GIF)](http://www.nn.hr/Glasilo/index.htm)
[![](dodaci/1996/TPretra.GIF)](http://www.nn.hr/search/iaquery.exe)
![](dodaci/1996/TElPosta.GIF)

Ostalo, NN 44/1996-868
## Indeks cijena na malo u Republici Hrvatskoj u svibnju 1996. godine

### NN 44/1996 (5.6.1996.), Indeks cijena na malo u Republici Hrvatskoj u svibnju 1996. godine

# **OBJAVE**

Državni zavod za statistiku Republike Hrvatske objavljuje

## **INDEKS**

### **CIJENA NA MALO U REPUBLICI HRVATSKOJ U SVIBNJU 1996. GODINE**

Indeks cijena na malo u Republici Hrvatskoj u svibnju 1996. godine u
odnosu na travanj 1996. godine iznosi: **101,1**

Klasa: 957-04/96-01/34

Urbroj: 555-05-04-96-34

Zagreb, 31. svibnja 1996.

Ravnatelj

**mr. sc. Ivan Rusan,** v. r.

Ostalo, NN 44/1996-869
## Ispravak Zakona o pravima samostalnih umjetnika i poticanju kulturnog i umjetničkog stvaralaštva

### NN 44/1996 (5.6.1996.), Ispravak Zakona o pravima samostalnih umjetnika i poticanju kulturnog i umjetničkog stvaralaštva

# ISPRAVCI

Nakon izvršenog uspoređivanja s izvornim tekstom utvrđena je pogreška
u Zakonu o pravima samostalnih umjetnika i poticanju kulturnog i umjetničkog
stvaralaštva objavljenom u "Narodnim novinama" broj 43 od 31. svibnja 1996.
te se daje

## **ISPRAVAK**

### **ZAKONA O PRAVIMA SAMOSTALNIH UMJETNIKA I POTICANJU KULTURNOG I UMJETNIČKOG STVARALAŠTVA**

U članku 20. stavku 3. umjesto riječi: "i druge osobe" trebaju stajati
riječi: "i drugih osoba".

Klasa: 612-01/95-01/03

Zagreb, 5. lipnja 1996.

Tajnik

Zastupničkog doma

Sabora Republike Hrvatske

**Berislav Živković,** v. r.

Ostalo, NN 44/1996-870
## Rješenje o visini naknade zdravstvenih pregleda za držanje i nošenje oružja

### NN 45/1996 (7.6.1996.), Rješenje o visini naknade zdravstvenih pregleda za držanje i nošenje oružja

# **MINISTARSTVO ZDRAVSTVA**

Temeljem članka 12. Pravilnika o zdravstvenim pregledima za utvrđivanje
zdravstvene sposobnosti za držanje ili držanje i nošenje oružja ("Narodne
novine" br. 79/92), ministar zdravstva donosi

## **RJEŠENJE**

### **O VISINI NAKNADE ZDRAVSTVENIH PREGLEDA ZA DRŽANJE ILI DRŽANJE I NOŠENJE ORUŽJA**

I

Visina naknade za zdravstvene preglede za držanje ili držanje i nošenje
oružja utvrđuje se u iznos od 350,00 kn, po svakom kandidatu, koji je isti
dužan uplatiti prilikom podnošenja zahtjeva na žiro-račun zdravstvene ustanove
ili ordinacije medicine rada u kojoj se pregled obavlja.

Klasa: 500-02/96-01/191

Urbroj: 534-02-29-96-0002

Zagreb, 15. travnja 1996.

Ministar:

**prof. dr. sc. Andrija Hebrang,** v.r.

Rješenje, NN 45/1996-874
## Ispravak Odluke Ustavnog suda Republike Hrvatske broj U-III-937/1994 od 4. lipnja 1996.

### NN 45/1996 (7.6.1996.), Ispravak Odluke Ustavnog suda Republike Hrvatske broj U-III-937/1994 od 4. lipnja 1996.

# ISPRAVCI

U "Narodnim novinama" broj 38/1996 objavljena je odluka Ustavnog suda
Republike Hrvatske broj U-III-937/1994. od 3. svibnja 1996. godine u kojoj
je ustanovljena pogreška pa se daje

## **ISPRAVAK**

### **ODLUKE USTAVNOG SUDA REPUBLIKE HRVATSKE broj U-III-937/1994.**

Na kraju teksta odluke umjesto "Predsjednik Zdravko Bartovčak, v. r."
treba stajati "Dopredsjednik Zdravko Bartovčak, v."

Broj: Su-16/1996-32.

Zagreb, 4. lipnja 1996.

Glavni tajnik

**Josip Bedrač,** v. r.

Ostalo, NN 45/1996-875
## Odluka o dopuni Odluke o sezonskim graničnim prijelazima u Republici Hrvatskoj

### NN 46/1996 (12.6.1996.), Odluka o dopuni Odluke o sezonskim graničnim prijelazima u Republici Hrvatskoj

# VLADA REPUBLIKE HRVATSKE

Na temelju članka 8. stavka 2. Zakona o nadzoru državne granice ("Narodne
novine", br. 9/92, 26/93 i 92/94), Vlada Republike Hrvatske je na sjednici
održanoj 6. lipnja 1996. godine, donijela

## **ODLUKU**

### **O DOPUNI ODLUKE O SEZONSKIM GRANIČNIM PRIJELAZIMA U REPUBLICI HRVATSKOJ**

I.

U Odluci o sezonskim graničnim prijelazima u Republici Hrvatskoj ("Narodne
novine", br. 60/94 i 11/96) u točki II. iza točke 10. dodaje se nova točka
koja glasi:

"11. Vela Luka".

II.

Ova Odluka stupa na snagu danom objave u "Narodnim novinama".

Klasa: 212-05/95-01/96

Urbroj: 5030107-96-2

Zagreb, 6. lipnja 1996.

Predsjednik

**mr. Zlatko Mateša,** v. r.

Odluka, NN 46/1996-877
## Rješenje o razrješenju Mire Martinec položaja tajnice Ministarstva uprave

### NN 46/1996 (12.6.1996.), Rješenje o razrješenju Mire Martinec položaja tajnice Ministarstva uprave

# **VLADA REPUBLIKE HRVATSKE**

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
41. stavka 2. Zakona o sustavu državne uprave ("Narodne novine", broj 75/93),
Vlada Republike Hrvatske je na sjednici održanoj 6. lipnja 1996. godine
donijela

## **RJEŠENJE**

### **O RAZRJEŠENJU TAJNICE MINISTARSTVA UPRAVE**

Razrješuje se MIRA MARTINEC položaja tajnice Ministarstva uprave s danom
15. svibnja 1996., radi odlaska na novu dužnost.

Klasa: 080-02/96-02/62

Urbroj: 50304/2-96-01

Zagreb, 6. lipnja 1996.

Predsjednik

mr. Zlatko Mateša, v. r.

Rješenje, NN 46/1996-878
## Rješenje o razrješenju Milana Radoševića položaja savjetnika potpredsjednika Vlade Republike Hrvatske

### NN 46/1996 (12.6.1996.), Rješenje o razrješenju Milana Radoševića položaja savjetnika potpredsjednika Vlade Republike Hrvatske

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
8. stavka 2. Uredbe o Stručnoj službi Vlade Republike Hrvatske ("Narodne
novine", broj 52/90), Vlada Republike Hrvatske je na sjednici održanoj
6. lipnja 1996. godine donijela

## **RJEŠENJE**

### **O RAZRJEŠENJU SAVJETNIKA POTPREDSJEDNIKA VLADE REPUBLIKE HRVATSKE**

Razrješuje se MILAN RADOŠEVIĆ položaja savjetnika potpredsjednika Vlade
Republike Hrvatske s danom 31. srpnja 1996.

Klasa: 080-02/96-02/61

Urbroj: 50304/2-96-01

Zagreb, 6. lipnja 1996.

Predsjednik

mr. Zlatko Mateša, v. r.

Rješenje, NN 46/1996-879
## Rješenje o imenovanju Mile Hrgovića članom Ureda privremene uprave za uspostavu hrvatske vlasti na području Istočne Slavonije, Baranje i Zapadnog Srijema

### NN 46/1996 (12.6.1996.), Rješenje o imenovanju Mile Hrgovića članom Ureda privremene uprave za uspostavu hrvatske vlasti na području Istočne Slavonije, Baranje i Zapadnog Srijema

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
5. stavka 2. Uredbe o Uredu privremene uprave za uspostavu hrvatske vlasti
na području Istočne Slavonije, Baranje i Zapadnog Srijema ("Narodne novine",
broj 1/96), Vlada Republike Hrvatske je na sjednici održanoj 6. lipnja
1996. godine donijela

## **RJEŠENJE**

### **O IMENOVANJU ČLANA UREDA PRIVREMENE UPRAVE ZA USPOSTAVU HRVATSKE VLASTI NA PODRUČJU ISTOČNE SLAVONIJE, BARANJE I ZAPADNOG SRIJEMA**

Imenuje se MILE HRGOVIĆ članom Ureda privremene uprave za uspostavu
hrvatske vlasti na području Istočne Slavonije, Baranje i Zapadnog Srijema.

Klasa: 080-02/96-01/99

Urbroj: 50304/2-96-01

Zagreb, 6. lipnja 1996.

Predsjednik

mr. Zlatko Mateša, v. r.

Rješenje, NN 46/1996-880
## Rješenje o razrješenju Ivice Kukuruzovića dužnosti povjerenika Vlade Republike Hrvatske za Općinu T. Korenica

### NN 46/1996 (12.6.1996.), Rješenje o razrješenju Ivice Kukuruzovića dužnosti povjerenika Vlade Republike Hrvatske za Općinu T. Korenica

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), Vlada Republike
Hrvatske je na sjednici održanoj 6. lipnja 1996. godine donijela

## **RJEŠENJE**

### **O RAZRJEŠENJU POVJERENIKA VLADE REPUBLIKE HRVATSKE ZA OPĆINU T. KORENICA**

Razrješuje se IVICA KUKURUZOVIĆ dužnosti povjerenika Vlade Republike
Hrvatske za Općinu T. Korenica.

Klasa: 080-02/96-02/59

Urbroj: 50304/2-96-01

Zagreb, 6. lipnja 1996.

Predsjednik

mr. Zlatko Mateša, v. r.

Rješenje, NN 46/1996-881
## Rješenje o imenovanju Jure Dasovića povjerenikom Vlade Republike Hrvatske za Općinu T. Korenica

### NN 46/1996 (12.6.1996.), Rješenje o imenovanju Jure Dasovića povjerenikom Vlade Republike Hrvatske za Općinu T. Korenica

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), Vlada Republike
Hrvatske je na sjednici održanoj 6. lipnja 1996. godine donijela

## **RJEŠENJE**

### **O IMENOVANJU POVJERENIKA VLADE REPUBLIKE HRVATSKE ZA OPĆINU T. KORENICA**

1. Imenuje se JURE DASOVIĆ povjerenikom Vlade Republike Hrvatske za
Općinu T. Korenica.

2. Povjerenik Vlade dužan je nastupiti danom primitka ovog Rješenja.

3. Povjerenik Vlade može imenovati pomoćnika, koji će mu pomagati u
obnašanju ovlasti iz djelokruga rada povjerenika.

4. Povjerenik Vlade odgovara za svoj rad Vladi Republike Hrvatske i
Ministarstvu uprave.

5. Povjerenik Vlade podnosi izvješće o svom radu Vladi Republike Hrvatske
putem Ministarstva uprave.

6. Ovo rješenje će se objaviti u "Narodnim novinama".

Klasa: 080-02/96-02/86

Urbroj: 50304/2-96-01

Zagreb, 6. lipnja 1996.

Predsjednik

mr. Zlatko Mateša, v. r.

Rješenje, NN 46/1996-882
## Rješenje o razrješenju prof. Jasne Tomičić dužnosti ravnatelja Hrvatskog povijesnog muzeja

### NN 46/1996 (12.6.1996.), Rješenje o razrješenju prof. Jasne Tomičić dužnosti ravnatelja Hrvatskog povijesnog muzeja

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
5. stavka 1. Zakona o Hrvatskom povijesnom muzeju ("Narodne novine", broj
27/91), Vlada Republike Hrvatske je na sjednici održanoj 6. lipnja 1996.
godine donijela

## **RJEŠENJE**

### **O RAZRJEŠENJU RAVNATELJA HRVATSKOG POVIJESNOG MUZEJA**

Razrješuje se prof. JASNA TOMIČIĆ dužnosti ravnatelja Hrvatskog povijesnog
muzeja.

Klasa: 080-02/96-02/63

Urbroj: 50304/2-96-01

Zagreb, 6. lipnja 1996.

Predsjednik

mr. Zlatko Mateša, v. r.

Rješenje, NN 46/1996-883
## Rješenje o imenovanju prof. Ankice Pandžić vršiteljicom dužnosti ravnatelja Hrvatskog povijesnog muzeja

### NN 46/1996 (12.6.1996.), Rješenje o imenovanju prof. Ankice Pandžić vršiteljicom dužnosti ravnatelja Hrvatskog povijesnog muzeja

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
5. stavka 1. Zakona o Hrvatskom povijesnom muzeju ("Narodne novine", broj
27/91) i članka 44. stavka 4. Zakona o ustanovama ("Narodne novine", broj
76/93), Vlada Republike Hrvatske je na sjednici održanoj 6. lipnja 1996.
godine donijela

## **RJEŠENJE**

### **O IMENOVANJU VRŠITELJICE DUŽNOSTI RAVNATELJA HRVATSKOG POVIJESNOG MUZEJA**

Imenuje se prof. ANKICA PANDŽIĆ vršiteljicom dužnosti ravnatelja Hrvatskog
povijesnog muzeja.

Klasa: 080-02/96-05/02

Urbroj: 50304/2-96-01

Zagreb, 6. lipnja 1996.

Predsjednik

mr. Zlatko Mateša, v. r.

Rješenje, NN 46/1996-884
## Rješenje o početku rada Carinske ispostave Bajakovo Carinarnice Osijek

### NN 46/1996 (12.6.1996.), Rješenje o početku rada Carinske ispostave Bajakovo Carinarnice Osijek

# **CARINSKA UPRAVA**

Na temelju članka 14. stavka 2. Zakona o carinskoj službi ("Narodne
novine", br. 53/91 i 106/93) ravnatelj Carinske uprave donosi

## **RJEŠENJE**

### **O POČETKU RADA CARINSKE ISPOSTAVE BAJAKOVO CARINARNICE OSIJEK**

1. Carinska ispostava Bajakovo kao ustrojstvena jedinica Carinarnice
Osijek počinje raditi od 07. svibnja 1996. godine.

2. Ovo rješenje stupa na snagu idućeg dana od dana objave u "Narodnim
novinama".

Klasa: 023-01/96-01/68

Urbroj: 513-02-08/11-96-1

Zagreb, 28. svibnja 1996.

Ravnatelj

**Josip Knezić,** v. r.

Rješenje, NN 46/1996-890
## Rješenje o početku rada Carinskog odjeljka Vela Luka Carinarnice Dubrovnik

### NN 46/1996 (12.6.1996.), Rješenje o početku rada Carinskog odjeljka Vela Luka Carinarnice Dubrovnik

# **CARINSKA UPRAVA**

Na temelju članka 14. stavka 2. Zakona o carinskoj službi ("Narodne
novine", br. 53/91 i 106/93) ravnatelj Carinske uprave donosi

## **RJEŠENJE**

### **O POČETKU RADA CARINSKOG ODJELJKA VELA LUKA CARINARNICE DUBROVNIK**

1. Carinski odjeljak Vela Luka kao ustrojstvena jedinica Carinske ispostave
Korčula - Carinarnice Dubrovnik počinje raditi od 30. svibnja 1996. godine.

2. Ovo rješenje stupa na snagu idućeg dana od dana objave u "Narodnim
novinama".

Klasa: 023-01/96-01/63

Urbroj: 513-02-08/11-96-1

Zagreb, 21. svibnja 1996.

Ravnatelj

**Josip Knezić,** v. r.

Rješenje, NN 46/1996-891
## Odluka o načinu i uvjetima korištenja obvezne rezerve banaka i štedionica za održavanje njihove dnevne likvidnosti

### NN 46/1996 (12.6.1996.), Odluka o načinu i uvjetima korištenja obvezne rezerve banaka i štedionica za održavanje njihove dnevne likvidnosti

# **NARODNA BANKA HRVATSKE**

Na temelju članka 18. stavka 1. točke 3. i članka 67. stavka 1. točke
8. Zakona o Narodnoj banci Hrvatske ("Narodne novine" broj: 35/95 - pročišćeni
tekst), Savjet Narodne banke Hrvatske na sjednici održanoj 5. lipnja 1996.
godine, donio je

## **ODLUKU**

### **O NAČINU I UVJETIMA KORIŠTENJA OBVEZNE REZERVE BANKA I ŠTEDIONICA ZA ODRŽAVANJE NJIHOVE DNEVNE LIKVIDNOSTI**

I.

Banka i štedionica do 30. 9. 1996. godine može koristiti 40% sredstava
obvezne rezerve kod Narodne banke Hrvatske samo za povrat sredstava prekonoćnih
kredita dobivenih na tržištu novca.

Nalog za vraćanje korištenih sredstava obvezne rezerve izdaje Zavod
za platni promet iz prvog priljeva sredstava na žiro-račun banke i štedionice.

II.

Stupanjem na snagu ove Odluke prestaje važiti Odluka o načinu i uvjetima
korištenja obvezne rezerve banaka za održavanje njihove dnevne likvidnosti
("Narodne novine" broj 70/94).

III.

Ova Odluka stupa na snagu danom objave u "Narodnim novinama".

O. br. 352/96.

Zagreb, 5. lipnja 1996.

Predsjednik Savjeta

Narodne banke Hrvatske

guverner

Narodne banke Hrvatske

**dr. Marko Škreb,** v. r.

Odluka, NN 46/1996-892
## Odluka o izmjeni i dopuni Odluke o obveznom upisu blagajničkih zapisa Narodne banke Hrvatske

### NN 46/1996 (12.6.1996.), Odluka o izmjeni i dopuni Odluke o obveznom upisu blagajničkih zapisa Narodne banke Hrvatske

# NARODNA BANKA HRVATSKE

Na temelju članka 10. stavka 1. točka 2., članka 13. stavka 3. i članka
67. stavka 1. točke 9. Zakona o Narodnoj banci Hrvatske ("Narodne novine"
br. 35/95 - pročišćeni tekst), Savjet Narodne banke Hrvatske na sjednici
održanoj 5. lipnja 1996. godine donio je

## **ODLUKU**

### **O IZMJENI I DOPUNI ODLUKE O OBVEZNOM UPISU BLAGAJNIČKIH ZAPISA NARODNE BANKE HRVATSKE**

I.

U Odluci o obveznom upisu blagajničkih zapisa Narodne banke Hrvatske
("Narodne novine" br. 35/95, 40/95, 47/95, 56/95, 64/95, 79/95, 91/95,
101/95, 2/96, 12/96, 20/96, 27/96, 32/96 i 38/96), u točki II. iz stavka
25. dodaje se stavak 26. koji glasi:

"Banke upisuju obvezne blagajničke zapise po stopi od 2,0% na izračunati
prosjek depozita za obračun obvezne rezerve u obračunskom razdoblju od
06. 05. 1996. - 02. 06. 1996."

II.

U točki III. iza stavka 25. dodaje se stavak 26 koji glasi:

"Banke upisuju ukupan obračunati iznos iz točke II. stavak 26., na dan
12. 06. 1996. godine, uplatom obračunatog iznosa na tekući račun Narodne
banke Hrvatske."

III.

U točki IIIa. alineja 2 briše se.

IV.

Točka IIIb. mijenja se i glasi:

"Štedionice upisuju ukupan obračunani iznos iz točke IIIa alineja 1
na dan 12. 06. 1996. godine, uplatom obračunanog iznosa na tekući račun
Narodne banke Hrvatske.

Štedionice upisuju ukupan obračunani iznos iz točke IIIa alineja 2 na
dan 10. 07. 1996. godine, uplatom obračunanog iznosa na tekući račun Narodne
banke Hrvatske.

Štedionice upisuju ukupan obračunani iznos iz točke IIIa alineja 3 na
dan 17. 07. 1996. godine, uplatom obračunanog iznosa na tekući račun Narodne
banke Hrvatske.

Štedionice upisuju ukupan obračunani iznos iz točke IIIa alineja 4 na
dan 24. 07. 1996. godine, uplatom obračunanog iznosa na tekući račun Narodne
banke Hrvatske.

Štedionice upisuju ukupan obračunani iznos iz točke IIIa alineja 5 na
dan 26. 08. 1996. godine, uplatom obračunanog iznosa na tekući račun Narodne
banke Hrvatske."

V.

Ova Odluka stupa na snagu danom objave u "Narodnim novinama".

O.br. 351/96

Zagreb, 05. lipnja 1996.

Predsjednik Savjeta

Narodne banke Hrvatske

guverner

Narodne banke Hrvatske

**dr. Marko Škreb,** v. r.

Odluka, NN 46/1996-893
## Odluka o izmjeni i dopuni Odluke o sprečavanju izloženosti devizne pozicije banaka valutnom riziku

### NN 46/1996 (12.6.1996.), Odluka o izmjeni i dopuni Odluke o sprečavanju izloženosti devizne pozicije banaka valutnom riziku

# NARODNA BANKA HRVATSKE

Na temelju članka 62. Zakona o osnovama deviznog sustava, deviznog poslovanja
i prometu zlata ("Narodne novine" br. 91A/93), članka 67. stavak 1. točka
23. Zakona o Narodnoj banci Hrvatske ("Narodne novine" br. 35/95 - Pročišćeni
tekst), Savjet Narodne banke Hrvatske na sjednici održanoj 5. lipnja 1996.
godine donio je

## **ODLUKU**

### **O IZMJENI I DOPUNI ODLUKE O SPREČAVANJU IZLOŽENOSTI DEVIZNE POZICIJE BANAKA VALUTNOM RIZIKU**

I.

Iza točke I. Odluke o sprečavanju izloženosti devizne pozicije banaka
valutnom riziku ("Narodne novine" br. 26/94, 35/94 i 50/94) dodaje se nova
točka I. A koja glasi:

"Iznimno od uvjeta iz točke I. banke koje imaju devizne obveze i potraživanja
prema Zakonu o pretvaranju deviznih depozita građana u javni dug Republike
Hrvatske ("Narodne novine" br. 106/93) mogu prekoračiti postotak iz točke
I. ove Odluke.

Banke iz stavka 1. ove točke obvezne su smanjiti otvorenost valutnom
riziku svaka tri mjeseca najmanje za pet postotnih poena u odnosu na zadnji
dan prethodnog tromjesečja. Ukoliko banka u jednom tromjesečju smanji svoju
otvorenost valutnom riziku za više od 5 postotnih poena, za taj višak joj
se umanjuje obveza u slijedećim tromjesečjima.

Postotak otvorenosti valutnog rizika koji je utvrđen na dan 30. lipnja
1996. godine ne može se pogoršavati."

II.

Briše se točka VIII. A.

III.

Ova Odluka stupa na snagu danom objave u "Narodnim novinama".

O.br. 350/96

Zagreb, 5. lipanj 1996.

Predsjednik Savjeta

Narodne banke Hrvatske

guverner

Narodne banke Hrvatske

**dr. Marko Škreb,** v. r.

Odluka, NN 46/1996-894
## Objava službenih rezultata provedenog glasovanja na savjetodavnom referendumu održanom dana 2. lipnja 1996. za područje Zagrebačke županije

### NN 46/1996 (12.6.1996.), Objava službenih rezultata provedenog glasovanja na savjetodavnom referendumu održanom dana 2. lipnja 1996. za područje Zagrebačke županije

# DRŽAVNO POVJERENSTVO ZA PROVEDBU REFERENDUMA

Državno povjerenstvo za provedbu referenduma na osnovi članka 16. stavka
1. alineje 7. Zakona o referendumu i drugim oblicima osobnog sudjelovanja
u obavljanju državne vlasti i lokalne samouprave ("Narodne novine", br.
33/96) utvrđuje i objavljuje službene rezultate provedenog glasovanja na
savjetodavnom referendumu održanom dana 2. lipnja 1996. godine za područje

### **ZAGREBAČKE ŽUPANIJE**

Od ukupno 884.644 birača upisanih u popis birača u Zagrebačkoj županiji
glasovao je 167.281 birač.

Nevažećih listića bilo je 2.524.

Prijedlog da se Grad Zagreb izdvaja iz Zagrebačke županije u posebnu
teritorijalnu upravnu i samoupravnu jedinicu dobio je 80.152 glasa.

Prijedlog da Grad Zagreb ostaje unutar Zagrebačke županije (sadašnje
stanje) dobio je 84.571 glas.

Prema tomu, veći broj glasova dobio je:

*prijedlog da Grad Zagreb ostaje unutar Zagrebačke županije (sadašnje
stanje).*

Klasa: 014-01/96-01/03

Urbroj: 562-96-38/1

Zagreb, 5. lipnja 1996.

Članovi:

1. **Alemka Brkljačić-Radančević,** v. r.

2. **Stanko Hautz,** v. r.

3. **Ivan Mrkonjić,** v. r.

4. **Mladen Turkalj,** v. r.

Predsjednik

dr. **Krunislav Olujić,** v. r.

Ostalo, NN 46/1996-896
## Objava službenih rezultata provedenog glasovanja na savjetodavnom referendumu održanom dana 2. lipnja 1996. za područje općina otoka Paga - Pag i Novalja

### NN 46/1996 (12.6.1996.), Objava službenih rezultata provedenog glasovanja na savjetodavnom referendumu održanom dana 2. lipnja 1996. za područje općina otoka Paga - Pag i Novalja

# DRŽAVNO POVJERENSTVO ZA PROVEDBU REFERENDUMA

Državno povjerenstvo za provedbu referenduma na osnovi članka 16. stavka
1. alineje 7. Zakona o referendumu i drugim oblicima osobnog sudjelovanja
u obavljanju državne vlasti i lokalne samouprave ("Narodne novine", br.
33/96) utvrđuje i objavljuje službene rezultate provedenog glasovanja na
savjetodavnom referendumu održanom dana 2. lipnja 1996. godine za područje

### **OPĆINA OTOKA PAGA - PAG I NOVALJA**

Od ukupno 6.772 birača upisanih u popise birača u općinama otoka Paga
- Pag i Novalja glasovalo je 3.196 birača.

Nevažećih listića bilo je 385.

Prijedlog da se općine otoka Paga - Pag i Novalja izdvajaju iz Županije
ličko-senjske i pripajaju Županiji zadarsko-kninskoj dobio je 1.730 glasova.

Prijedlog da općine otoka Paga - Pag i Novalja ostaju u Županiji ličko-senjskoj
(sadašnje stanje) dobio je 1.081 glasova.

Prema tomu, veći broj glasova dobio je:

*prijedlog da se općine otoka Paga - Pag i Novalja izdvajaju iz Županije
ličko-senjske i pripajaju Županiji zadarsko-kninskoj.*

Klasa: 014-01/96-01/03

Urbroj: 562-96-38/2

Zagreb, 5. lipnja 1996.

Članovi:

1. **Alemka Brkljačić-Radančević,** v. r.

2. **Stanko Hautz,** v. r.

3. **Ivan Mrkonjić,** v. r.

4. **Mladen Turkalj,** v. r.

Predsjednik

dr. **Krunislav Olujić,** v. r.

Ostalo, NN 46/1996-897